open-index/open-wikipedia-markdown huggingface dataset:
Estadi de Son Moix

O **Estadi de Son Moix** (previamente coñecido coma *Ono Estadi* e máis tarde coma *Iberostar Estadi* por motivos de patrocinio) é un estadio de fútbol situado na cidade de Palma, nas Illas Baleares.

Son Moix foi construído para a celebración da Universiada en Palma en 1999. É o estadio onde disputa os partidos o RCD Mallorca desde o ano 1999, xa que o club conseguiu chegar a un acordo co concello da cidade para a súa explotación con fins deportivos por un período de 50 anos. Entre 2010 e 2017 levou o nome da cadea hoteleira Iberostar.

O estadio está situado no Camí dels Reis s/n no polígono industrial Can Valero de Palma, a uns 3 quilómetros do centro da cidade.

## Instalacións 
Ten capacidade para 23.142 espectadores e ten unhas dimensións de 105 x 68 metros. O estadio dispón de 2000 focos de luces, zona de prensa de 150 metros cadrados e capacidade para albergar uns 300 xornalistas. A zona de aparcadoiros dispón de 1.500 m² para unidades móbiles de televisión, 40 prazas para prensa e 2700 para público en xeral. Nesta tempada construíronse unhas bancadas supletorias que están xusto debaixo da tribuna cuberta, e tamén agrandaron o palco presidencial.

## Novo estadio 
O RCD Mallorca presentou o seu proxecto para a construción dun novo estadio de 40.000 espectadores para o club. Trátase dun proxecto do Estudo Lamela que inclúe, ademais do novo estadio, a construción de 3 rañaceos de 34, 22 e 16 plantas, chegando o maior deles a alcanzar os 160 metros de altura.

As torres terían un espazo total de 200.000 m² e contarían con centro de convencións, centro comercial e un gran aparcadoiro.

Aínda non se coñece cal podería ser a localización, xa que ademais do lugar que ocupa o actual estadio do club (propiedade municipal), a entidade propón outras 4 posibles localizacións. As institucións con todo prefiren que o estadio quede onde está, aínda que se que se mostran receptivas ao proxecto e as torres.

## Notas 
## Ligazóns externas 
* O estadio no sitio web do Mallorca
* O estadio na páxina *The Stadium Guide*
Século -II

miniatura|300px|Hemisferio oriental a finais do século II adC
Período que abrangue do 1 de xaneiro do ano -200 ata o 31 de decembro do ano -101 a. C.

## Acontecementos destacados 
* Dinastía dos tolomeos en Exipto.
* 197 a. C.: batalla de Cinoscéfalos.
* 169 a. C.: Roma conquista o Reino de Macedonia.
* 153 a. C.: Roma cambia a toma de posesión dos cónsules ao 1.º de xaneiro (o comezo do ano).
* 150 a. C.: (aprox): no corazón de Mesoamérica, unha civilización descoñecida (non olmeca nin tolteca) funda a cidade de Teotihuacán.
* 149 - 146 a. C.: Terceira guerra púnica e destrución de Cartago.
* 140 a. C.: os chineses expulsan aos hunos.
* 139 a. C.: Viriato morre asasinado tras ser traizoado por tres dos seus xenerais.
* 136 a. C.: gran rebelión de 1escravos en Roma.
* 133 a. C.: Escipión Emiliano conquista Numancia.
* 129 a. C.: os partos arrebatan Babilonia aos seléucidas.
* 110 a. C.: en Xudea, cara a fins do século, escríbense o *Libro de Xudit* e o *Libro de Ester* (que actualmente forman parte da *Biblia*).
* Neste século desenvólvese no Xapón unha sociedade de cazadores e pescadores.
* Na importante zona entre o río Ganxes e o río Iamuna (no norte da India) finaliza a Cultura da cerámica negra puída norteña, de pouco desenvolvemento tecnolóxico.
* O budismo é introducido en Sri Lanka.
* Estabelécese a Ruta da seda entre Europa e Asia.

## Persoeiros destacados 
* Antíoco IV Epífanes
* Publio Cornelio Escipión
* Polibio
* Viriato
* Wu-Ti

## Anos 

## Véxase tamén
Estadio La Rosaleda

**La Rosaleda** é un estadio de fútbol que se atopa na cidade de Málaga (España). É sede do Málaga Club de Fútbol de Primeira División.

Anteriormente foi sede do Club Deportivo Málaga, do cal o Málaga CF é herdeiro. O filial malaguista tamén o utilizou como terreo de xogo habitual durante o seu período en Segunda. O Trofeo Costa do Sol de fútbol, organizado anualmente polo Málaga Club de Fútbol xunto co Concello de Málaga, celébrase neste estadio. A súa capacidade é de 30.044 espectadores, situándoo no cuarto posto entre os estadios de Andalucía.

Este campo de fútbol substituíu o histórico campo malagueño dos Baños del Carmen. Ao alagarse este, La Rosaleda viuse obrigada a ser utilizada por primeira vez o 13 de abril de 1941 cun partido oficial entre o CD Malacitano e a AD Ferroviaria de Madrid. No entanto, a inauguración oficial produciuse o 14 de setembro de 1941, cun partido amigable entre o CD Málaga e o Sevilla FC. Neste partido, o Málaga tamén estreaba nome, pois a súa denominación anterior era CD Malacitano.

## Galería de imaxes

Ficheiro:La Rosaleda 2.jpg|Partido do Málaga
Ficheiro:Málaga Norte.jpg|O estadio, na zona norte de Málaga
Ficheiro:La Rosaleda1.jpg|Partido do Málaga
UD Almería Stadium

O **UD Almería Stadium**, anteriormente coñecido como **Estadio de los Juegos Mediterráneos**, é un estadio polideportivo situado na cidade de Almería. Foi a principal instalación deportiva dos XV Xogos Mediterráneos Almería 2005 celebrados en Almería, no verán de 2005. É un estadio moderno, dunha capacidade de 22.000 espectadores, onde actualmente disputa os seus partidos o club de fútbol máis importante da cidade, a Unión Deportiva Almería.

## Historia e características 
A UD Almería dispón de varias instalacións deportivas para o seu uso, tanto para adestrar como para disputar os seus partidos oficiais. O principal punto de referencia neste sentido é o Estadio dos Xogos Mediterráneos, unha instalación moderna e funcional, que conta con todas as comodidades tanto para o propio equipo como para os afeccionados.

Cun investimento de 21 millóns de euros, realizada para os XV Xogos Mediterráneos Almería 2005, o recinto é xestionado polo Concello. A UD Almería é o seu principal usuario e dispón do campo principal para adestramentos e partidos, así como do anexo, de idénticas características, para a preparación do conxunto branquivermello.

O Estadio dos Xogos Mediterráneos dispón dunha salga vip que dá acceso directo ao palco de autoridades, ademais doutros palcos destinados para empresas ou institucións. O aforamento inicialmente era de 15.000 espectadores, actualmente ampliado a 22.000 coa colocación de bancadas supletorias.

Á marxe diso, o Concello da cidade cede para os seus adestramentos ao Almería o Campo Municipal Juan Rojas, onde ademais disputa os seus partidos oficiais o Almería B, que milita no grupo noveno de Terceira División. O club dispón, de igual forma, dun campo de fútbol na *Vega de Acá*, de xestión propia e de propiedade Municipal, para os adestramentos.

## Partidos da Selección Española 
En febreiro de 2005 a selección de fútbol de España disputou un partido oficial de clasificación para o mundial de Alemaña 2006, fronte á selección nacional de San Marino, que terminou co resultado de 5-0.

## Outros acontecementos 
En devandito estadio, durante os Xogos Mediterráneos celebráronse as cerimonias de inauguración (23 de xuño) como de clausura (3 de xullo) rexistrando un cheo completo. 
Posúe pistas de atletismo, polo que ademais pode ser utilizado para campionatos de atletismo.

## Véxase tamén 
### Ligazóns externas 
* Visita virtual ó estadio no sitio oficial do Almería 
* O estadio en Google Maps
A Lagoa, Cerqueda, Malpica de Bergantiños

**A Lagoa** é un lugar da parroquia de Cerqueda no concello coruñés de Malpica de Bergantiños na comarca de Bergantiños. Tiña 16 habitantes no ano 2018 segundo datos do Instituto Nacional de Estadística dos cales eran 8 homes e 8 mulleres.

## Lugares e parroquias 
### Lugares de Cerqueda 
### Parroquias de Malpica de Bergantiños
Torre de Caldaloba

A **torre de Caldaloba**, tamén coñecida como **castelo de Vilaxoán**, é unha fortaleza de orixe medieval situada na parroquia de Pino, no concello de Cospeito.

## Características 
Érguese nunha zona da Terra Chá coñecida como A Balura, sobre o outeiro de Coto de Mato, que domina a pasaxe natural que comunica a comarca de Vilalba cos ríos Támoga e Miño, aproveitando un gran castro con catro grandes fosos. Na torre, resisitron durante 11 meses Costanza de Castro e mailo seu marido Fernán Ares de Saavedra o sitio de Diego López de Haro.
A uns centos de metros está o pazo de Caldaloba, fundado en 1621 por Rodrigo Díaz Sanjurjo y Montenegro.

Diante da deterioración da estrutura da torre, a Deputación de Lugo anunciou en xullo de 2022, a compra da parcela na que se sitúa a parte mellor conservada da fortaleza e a intención de acadar a propiedade completa.

## Galería de imaxes 

Ficheiro:Torre de Caldaloba, Cospeito.jpg|Vista frontal da torre.
Ficheiro:Torre de Caldaloba (vista posterior).jpg|Vista posterior.
Ficheiro:Torre de Caldaloba (vista lateral).jpg|Vista lateral.

## Notas 
## Véxase tamén 
### Bibliografía 
* 
* 

### Outros artigos 
* Castelos de Galicia
* Certame de poesía Torre de Caldaloba

### Ligazóns externas
* Web de Caldaloba
Choupana

O topónimo **Choupana** pode referirse a:

;En Galiza
***Choupana**, lugar da parroquia da Puxeda, no concello de Palas de Rei;
***A Choupana**, lugar da parroquia de Pastoriza, no concello de Arteixo;
***A Choupana**, lugar da parroquia de Suevos, no concello da Baña;
***A Choupana**, lugar da parroquia de Leiloio, no concello de Malpica de Bergantiños;
***A Choupana**, lugar da parroquia de Colúns, no concello de Mazaricos;
***A Choupana**, lugar da parroquia de Liáns, no concello de Oleiros;
***A Choupana**, lugar da parroquia de Fontecada, no concello de Santa Comba;
***A Choupana**, lugar da parroquia de Xallas de Castriz, no concello de Santa Comba.
Galería de imaxes de Botos, Lalín

**San Xoán de Botos** é unha parroquia que se localiza no concello de Lalín.

## Galería de imaxes 

Ficheiro:Igrexa de San Xoán de Botos, portada.JPG|Igrexa de San Xoán de Botos.
Ficheiro:Igrexa de San Xoán de Botos, posterior.JPG|Igrexa de San Xoán de Botos.
Ficheiro:Igrexa de San Xoán de Botos, porta.JPG|Igrexa de San Xoán de Botos.
Ficheiro:Centro social de Botos, Lalín.JPG|Centro social de Botos.
Ficheiro:Cruceiro en Botos, Botos, Lalín.JPG|Cruceiro en Botos, Botos.
Ficheiro:Detalle cruceiro en Botos, Botos, Lalín.JPG|Detalle do cruceiro de Botos, Botos

### Estación de Botos 

Ficheiro:Train station in Lalín, Ourense, Galicia.jpg|Estación de Botos.
Ficheiro:Estación de Lalín3.JPG|Estación de Botos.
Ficheiro:Estación de Lalín4.JPG|Estación de Botos.
Ficheiro:Estación de Lalín.JPG|Plataforma da estación de Botos.
Ficheiro:Estación de Lalín2.JPG|Vías na estación de Botos.

## Véxase tamén 
* Galería de imaxes de Lalín
San Carlo (empresa)

**San Carlo Gruppo Alimentare S.p.A.** é unha empresa italiana de alimentación, fundada en 1936. Adícase á fabricación de aperitivos, incluíndo patacas fritidas e crackers.

## Historia
Fundada en 1936 en Milán por Francesco Vitaloni, a empresa chamouse orixinalmente 'Rosticceria San Carlo' en honra a unha igrexa próxima.

## Ligazóns externas
*Páxina oficial da empresa
Club Esportiu Europa

O **Club Esportiu Europa** é un club polideportivo español do histórico barrio de Gràcia de Barcelona, fundado en 1907. Ten seccións de fútbol, baloncesto, fútbol sala e fútbol feminino.

É fundamentalmente coñecido polo seu primeiro equipo de fútbol, que actualmente compite na Terceira División, aínda que en 1928 tivo a honra de ser un dos dez clubs que fundou a Liga española de fútbol, militando tres tempadas na Primeira división española, e en 1923 foi finalista da Copa do Rei, caendo derrotado na final por un gol a cero. Ademais, o Europa ostenta tres títulos da Copa Cataluña, conseguidos en 1923, 1997 e 1998.

O Europa tamén pasou á historia por ser o anfitrión e gañador do primeiro partido de baloncesto que se disputou en España: foi o 8 de decembro de 1922, e o **Europa** venceu ao Laietà BC por 8 a 2. O club graciense foi un dos mellores equipos de baloncesto de Cataluña durante os anos 20 e 30.

## Uniforme 
Inicialmente o Europa vestiu con uniforme a raias verticais azuis e brancas. O tradicional escapulario non se adoptou ata 1929, con motivo da súa primeira tempada en Primeira división.

* **Uniforme titular**: Camiseta branca con escapulario azul, pantalón azul e medias brancas. 
* **Uniforme alternativo**: Camiseta azul con escapulario branco, pantalón branco, medias azuis. 
* **Terceiro uniforme**: Camiseta laranxa con escapulario branco, pantalón negro, medias laranxas.

## Estadio 
O CE Europa xoga os seus partidos no Nou Sardenya, estadio construído en 1995 sobre o antigo *Sardenya*, orixinalmente edificado en 1940. O recinto está situado no barrio de Gràcia, entre as rúas Sardenya, Camèlies e Secretari Coloma. Ten capacidade para 7.000 persoas, céspede artificial homologado pola FIFA e unhas dimensións de 100 x 63 metros.

## Datos do club 
* **Tempadas en 1ª**: 3
* **Tempadas en 2ª**: 6
* **Tempadas en 2ªB**: 1
* **Tempadas en 3ª**: 50 (Incluída a 2013/14)
* **Mellor posto na liga**: 8º (1ª División tempada 1928-29)
* **Peor posto na liga**: 10º (1ª División tempada 1930-31)

## Palmarés 
### Torneos rexionais 
* **Campionato rexional de Cataluña** **(1)**: 1923
* **Copa Catalunya (3)**: 1997, 1998, 2015

### Torneos nacionais 
* Subcampión da Copa de España (1): 1923
* **Terceira División de España (2)**: 1961-62, 1962-63
* Subcampión da Terceira División (1): 1995-96

### Outros premios 
* Placa de Prata da "Real Orden al Mérito Deportivo Español", en 2007.

## Véxase tamén 
### Ligazóns externas 
* Sitio web oficial 
* Web de hinchas
Call of Duty 2

***Call of Duty 2*** é un videoxogo pertencente á serie Call of Duty, ambientado durante a segunda guerra mundial. Desenvolvido por Infinity Ward e distribuído por Activision, foi lanzado o 4 de novembro de 2005 para PC. Un mes máis tarde formou parte dos xogos de lanzamento de Xbox 360. No ano 2009 púxose a venda en formato descargable a través de Xbox Live, servizo online de Xbox 360.

## Argumento 
O xogo recrea varias campañas da guerra: en 1941, os combates de inverno nas proximidades de Moscova, en 1942 a batalla de Stalingrado, en 1943 a guerra do deserto e en 1944, a campaña de Francia.

## Crítica 
En xeral recibiu boas cualificacións, acadando un 86 a versión de PC  e un 89 en Xbox 360  ambas en Metacritic.

## Vendas 
A versión de Xbox 360 case chega aos 2'5 millóns de unidades .

## Notas
Estadio Municipal de Chapín

O **Estadio Municipal de Chapín** é a estrutura máis representativa do Complexo Deportivo homónimo situado próximo ao centro histórico de Xerez da Fronteira, Cádiz (España).

En 1988 foi inaugurado cun partido entre o Xerez CD e o Real Madrid, coa intención de substituír o antigo *Estadio Domecq* que foi derrubado ese mesmo ano. En 2002 foi reformazado completamente para albergar os Xogos Ecuestres Mundiais de 2002. Tras a celebración deste evento, o estadio volveu ser adaptado para acoller outras disciplinas deportivas e outros diversos actos públicos, entre os que destacan o fútbol e o atletismo.

Un aspecto representativo do estadio é a localización de dous grandes edificios anexos. Nunha das súas esquinas, entre tribuna e fondo norte, sitúase o hotel de catro estrelas AC Chapín, cunha terraza e habitacións con vistas ao interior do recinto, que en días de partido soben o seu prezo. Na esquina oposta, entre as seccións de preferencia e fondo sur, atópase emprazado un Centro de Alto Rendemento, que serve de apoio ao gran videomarcador do estadio.

## Galería de imaxes 

Ficheiro:Chapin-XerezCD-00454.jpg|Terreo de xogo e hotel
Ficheiro:Jerezg2.jpg|Interior
Ficheiro:Chapin antiguo.jpg|Antes da última remodelación
Ficheiro:Chapin-XerezCD-00472.jpg|Bancada
Ficheiro:Jerezg1.jpg|Accesos
Oakland

**Oakland** é unha cidade en California situada na parte leste (*East Bay*) da Área da Baía de San Francisco. É unha cidade etnicamente moi diversa con visibles poboacións de asiáticos, afroamericanos, nativos do pacífico, árabes, indíxenas, indios, e mestizos. Ten unha poboación de 404.155 en 2008, 7.264.887 se contamos toda a área metropolitana de San Francisco.

## Poboación demográfica 
Oakland contaba cunha poboación de 404.155 habitantes en 2008. As estimacións da oficina do censo dos Estados Unidos de 2005 amosan un 33,15% de afroamericanos, 22,80% de brancos, 1,80% de nativos americanos, 18,20% de asiáticos, 1,23% de insulares pacíficos, 15,53% doutras etnias, e 7,40% a partir de dúas ou máis razas. Os hispanos ou latinos de calquera etnia eran o 28,03% da poboación.

## Xeografía 
* Altitude: 12 metros.
* Latitude: 37º 48' N
* Lonxitude: 122º 15' O

## Deportes 
Oakland ten un equipo de béisbol da liga americana, os Oakland Athletics, un equipo na liga nacional de fútbol americano, os Raiders e un equipo de baloncesto na NBA, os Golden State Warriors. Todos estes xogan no complexo McAfee Coliseum/Oakland Area.

## Transporte público 
Oakland ten servizo de autobuses (AC Transit) locais, rápidos, e transbaía, un servizo de metro (BART), así como varias frotas de taxi e un servizo de transbordador a San Francisco.

### Autoestradas 
Oakland conéctase ao resto da área da Baía por varias autoestradas interestatais. As autoestradas interestatais máis importantes da cidade de Oakland son a 80, 580, 880, 238, e a 980. A Ponte da Baía Oakland-San Francisco é a ponte que conecta as cidades de Oakland e San Francisco (Interestatal 80), por onde pasan millleiros de vehículos cada día, dende as áreas residenciais de East Bay aos centros de traballo de San Francisco.

### Aeroporto de Oakland 
O aeroporto internacional Oakland Internacional, ou simplemente OAK, é o preferido por moita da área pola abundancia de voos baratos, aínda que o aeroporto ten voos internacionais limitados, de xeito predominante a México e o Canadá.

## Cidades irmandadas 
## Notas 
## Véxase tamén 
### Outros artigos 
* Medio dólar da Ponte da Baía de San Francisco-Oakland

### Ligazóns externas
Estado Deplorável

**Estado Deplorável** é unha banda de streetpunk/oi do sur do Brasil, de Jaraguá do Sul – SC de principios do século XXI, formada por catro traballadores dos arrabaldes da cidade. Estreouse cunha demo a principios do 2007, levando á banda a lugares como o lendario Curupira Rock Club e a varias cidades do estado catarinense. Lanzaron o seu primeiro EP no 2008. Logo no 2010 gravaron o álbum *Ordem e Progresso* que obtivo unha boa repercusión na escena independente brasileira. En principios do 2012 lanzaron o disco *Magic Bus* e conta cun cover da banda española La Polla Records. En 2016 lanzaron o disco "FOGO CRUZADO" e seguen excursionando polo Brasil para dar a coñecer o seu novo traballo .

## Membros 
* Ismael Niels: voz e guitarra
* João Furlani: voz e guitarra
* Márcio Jota Coelho: Batería
## Ex-Membros 
* Rafael Rosá: Baixo (falecido no fim de 2011)
* Marcelo Bachmann: Voz e guitarra 2006-2009
* Michael Zanghelini: Batería 2006-2008
* Alessandro Rosá : Baixo 2011-2014
* Gustavo Henrique Peitruka: Baixo 2014-2023
* Diego Rosá: Batería
* Geverson Lopes: Batería

## Discografía 
* *Medíocre Sociedade* -2007
* *Reality Show From Hell* – 2008
* *Vidas Vazias* – 2009
* *Ordem e Progresso* - 2010
* *Magic Bus* - 2012
* Fogo Cruzado - 2016
* Resistência - 2023

## Notas 
## Véxase tamén 
### Ligazóns externas 
* Bandas da Zona Punk Records
* Estado Deplorável en Myspace
Transilvanians

**Transilvanians** é unha banda galega de música, formada en Vigo en 2004. Está composta por músicos doutras bandas da escena viguesa de estilos moi díspares, como o soul, funk, rythm and blues, ska, rocksteady ou o early reggae xamaicanos. O seu repertorio está formado por composicións propias e por versións de grupos coma The Skatalites, The Clash, Georgie Fame ou The Melodians.
## Historia 
En 2006 gravaron de forma analóxica cinco cancións nos estudios Muu! de Vigo. Os temas foron editados no Nadal dese ano polo selo El Ejecutor Records en formato CD/EP co título *Transilvanians*. Participaron na edición de A polo ghit coa canción "Kingston Town / Santiago DC".

Participaron no disco tributo a Potato, e en 201o gravaron diversos temas en Studio Juan, editados en dous traballos: un sinxelo en formato 7" editado por Liquidator Music chamado *The Vault Of..*, e o seu primeiro longa duración: *Vampire Lover*, editado polo seu propio selo ZombieJ Records.

Durante 2011 e 2012 participan nos tributos a Skacha e Os Resentidos e comezaron unha nova singladura acompañando como banda de directo a Roy Ellis a.k.a. Mr. Symarip, tocando por boa parte do territorio estatal e por outros países como Alemaña, Francia ou Portugal, gravando tamén este último ano o novo disco desta lenda do Reggae, ''You Can't Leave Now'', un sínxelo onde regravan dúas vellas cancións dos anos 60's compostas por este grande artista.

No 2013 presentaron nova formación editando un novo EP chamado* Kings Of Catacomb Reggay (Liquidator Music)*. Participaron nun compilatorio internacional tributo a The Clash, e fixeron a súa primeira xira europea por Alemaña e Bélxica. Foron galardoados co premio á mellor banda galega de Ska/Reggae/Mestizaxe nos Premios Galegos da Música.

En 2014 gravaron o seu segundo longa duración *Echo Vibes & Fire* (Liquidator Music), participaron no recompilatorio de bandas galegas *Os Bolechas fan unha Banda*, tocaron en directo cos pioneiros xamaicanos Winston Francis, Roy Panton e Yvonne Harrison, e fixeron a súa segunda xira europea por Francia, Alemaña, Holanda e Bélxica.

En 2015 voltan a Europa no seu terceiro tour que os leva por Francia, Alemaña e Holanda.

En 2016 graban dous novos singles co selo alemán Tropical Diaspora Records e con Liquidator Music de Madrid.

## Membros 
* Charly "Doctor C" Varela - Guitarra.
* Javi Vicalo - Baixo.
* Martín McFly - Piano & Hammond.
* Kino "L-Cobra" - Batería e voces.
* Héctor Sartal - Trombón, voces e percusión.
* Javier Marcos - Voz e percusión.
* Iago Ramilo - Saxos e percusión.

## Discografía 
* Police Oppression / Gates of the West - SG 7" (Liquidator Music 2016)
* Two Fireworks in Hi-Fi - SG 7" (Tropical Diaspora Records ,2016)
* Echo, Vibes & Fire - LP/CD (Liquidator Music, 2014)
* Kings Of Catacomb Reggay - EP 7" (Liquidator Music, 2013)
* ''Roy Ellis meets Transilvanians - You Can't Leave Now* - SG 7" (Liquidator Music, 2012)
* Vampire Lover - CD (Zombie J, 2010)
* *The Vault Of..* - SG 7" (Liquidator Music, 2010)
* *Transilvanians* - CD/EP 7" (El Ejecutor/Zombie J, 2006)*

## Véxase tamén 
### Ligazóns externas 
*
Los Angeles Chargers

**Los Angeles Chargers** son un equipo profesional estadounidense de fútbol americano con sede na área metropolitana dos Ánxeles (California). Forman parte da National Football League (NFL) como membro da División Oeste da American Football Conference (AFC). O club comezou a súa historia en 1960 nos Ánxeles como un dos membros fundadores da American Football League (AFL), con todo, o equipo mudaría a súa sede a San Diego ao seguinte. A súa chegada á NFL sería en 1970 como resultado da fusión da AFL coa NFL, xogando os seus partidos como local no Qualcomm Stadium. Desde 1994 até 2016 foron o único equipo da liga con sede no Sur de California. En 2017 o club anuncia o seu retorno á cidade anxelina, xusto un ano despois da volta á cidade dos Rams. Durante os próximos anos o equipo usará como estadio local o StubHub Center de Carson.

## Xogadores 
### Cadro actual 
## Notas
Semmy Schilt

**Semmy Schilt**, tamén coñecido como **Sem Schilt**, nado en Rotterdam o 27 de outubro de 1973, é un loitador profesional neerlandés de K-1 e MMA. Practica o Daido Juku karate, e foi tres veces consecutivas campión do Mundo do Gran Premio de K-1.

## Traxectoria 
Participou por vez primeira no Grand Prix de K-1 na edición de 2005. O 19 de novembro, no primeiro combate, gañou a Ray Sefo por decisión. Nas semifinais loitou co anterior campión, o seu compatriota Remy Bonjasky, ao que venceu por *knockout* no primeiro asalto. Na final tamén gañou a Glaube Feitosa por *knockout* no primeiro asalto.

Revalidou o título nas edicións de 2006 e 2007, nas dúas ocasións disputando a final ante Peter Aerts.

## Véxase tamén 
### Ligazóns externas 
* Páxina oficial .
Escola de negocios

[miniatura|200px|A [ESCP Europe|Ecole Supérieure de Commerce of Paris (hoxe ESCP Europe) é a escola de negocios máis vella do mundo.]]
Unha **escola de negocios** é unha institución de nivel universitario que ensina materias como contabilidade, economía, mercadotecnia, finanzas, estratexia, métodos cuantitativos e comportamento organizacional. Inclúen escolas de negocios, administración de empresas e *management*.

## Orixe 
O movemento de creación das primeiras escolas de negocios comezou na segunda metade do século XIX. A primeira do mundo foi a ESCP Europe (París), fundada en 1819 polo famoso economista Jean-Baptiste Say. Tanto a Wharton Business School (Filadelfia) como HEC Paris (París) foron fundadas en 1881. HEC Liege en 1898 e a Tuck School of Business (Nova Hampshire) fundouse en 1900. Precisamente Tuck School of Business foi a pioneira en impartir o Master in Business Administration (MBA), e constituíu e consolidou o modelo de escola que foi seguido polo resto de escolas do mundo.

Hogano existen centos de institucións especializadas e as principais universidades do mundo contan coas súas propias escolas de negocios. INT Management en París, por exemplo, é unha famosa escola de negocios que forma parte do Institut National des Télécommunications de Francia. En Latinoamérica un dos centros máis importantes é o IPADE Business School de México.

## Notas 
## Ligazóns externas 
* *Financial Times*  Ranking global de MBA
* española de Escolas de negocios*
* Foro Europeo Escola de Negocios
* IPADE Business School
ESCP Business School

A **ESCP Business School** é unha escola de negocios con vocación internacional, con campus propios en París, Londres, Madrid, Berlín e Turín, así como outros asociados en Monterrey, Bangkok ou Delhi.
## Descrición 
Esta institución, fundada en 1819,é a máis antiga escola de negocios do mundo. Imparte unha trintena de programas formativos -entre másters, MBA e formación para altos directivos- que contan coa tripla acreditación internacional de EQUIS, AACSB e AMBA. Defínese como a escola de negocios para Europa e está recoñecida como unha das mellores *business school* do mundo en formación de directivos, segundo revela o último ránking de escolas de negocios de Financial Times, que a sitúa no segundo posto entre os centros con presenza española.

A escola, cunha rede de 35.000 antigos alumnos en 150 países e un claustro de mestres internacional e plurilingüe, recibe anualmente ao redor de 3.500 estudantes procedentes de 100 nacionalidades. En España, o campus de Madrid, fundado en 1988 e presidido por Guillermo de la Dehesa, conta cun acordo académico coa Universidade Carlos III.

## Notas 
## Véxase tamén 
### Ligazóns externas 
* Sitio oficial
O poeta asasinado

***O poeta asasinado*** é unha obra do escritor Guillaume Apollinaire que consta de 16 relatos. Estes son:

* O Poeta Asasinado
* O Rei Lúa
* Giovanni Moroni
* A Favorita
* A Moza Póstuma
* O Ollo Azul
* O Tollido Divinizado
* Santa Adorata
* As Lembranzas Falangueiras
* O Encontro no Círculo Mixto
* Pequenas Receitas de Maxia Moderna
* A Caza da Aguia
* Artur Rei Pasado Rei Futuro
* O Amigo Méritarte
* Caso do Brigadier mascarado é dicir O Poeta Resucitado

## Véxase tamén 
### Ligazóns externas 
* *O poeta asasino* na Rede de Bibliotecas de Galicia
Motor de combustión

Un **motor de combustión** é unha máquina que produce un traballo (tipicamente un movemento) mediante a enerxía proporcionada por un combustíbel. Dependendo de se a combustión é interna ou externa ao motor falarase de motores de combustión interna ou motores de combustión externa.

## Clasificación dos motores de combustión 
Para a clasificación dos motores térmicos, téñense en consideración dous aspectos adicionais:

* Se o fluído é condensable (auga) ou non condensable (aire).
* Se o proceso de combustión é externo ou interno.

### Motores de combustión interna 
### Motores de combustión externa 
Se a combustión é externa, a calor da combustión transfírese ó fluído a través dunha parede, por exemplo nun intercambiador de calor. Este tipo de máquinas non esixe un proceso de combustión, como sucede nas instalacións nucleares, se ben adoita ser o procedemento típico. Dado que o fluído motor non sofre degradación ningunha, estas máquinas poden ser de ciclo pechado, que é o que actualmente se prefire por razóns económicas.

:::NOTA: Os motores volumétricos rotativos e de reacción non foron desenvolvidos.
Opencor

miniatura|200px|Opencor en Aravaca, Madrid
**OpenCor** é unha cadea española de tendas de conveniencia, iniciada en 2000, pertencente ao grupo de empresas El Corte Inglés, cuxo presidente é Isidoro Álvarez e o seu director xeral Víctor del Pozo Gil.

## Historia e características
OpenCor inaugurouse o 18 de maio de 2000 a través do seu centro de Majadahonda en Madrid.

Constitúe un novo concepto de cadea de tendas abertas os 365 días do ano durante 18 horas. As tendas OpenCor presentan seccións de produtos de primeira necesidade (alimentación, droguería e similares) así como artigos de lecer (discos, películas, videoxogos etc.), agasallos e outros produtos.

As tendas OpenCor existentes nas estacións de servizo de Repsol denomínanse Repsol-Opencor e xestiónanse pola sociedade Gespevesa, cuxo accionariado repártese a partes iguais entre El Corte Inglés e Repsol. Previamente a esta denominación chamáronse Repsol-Supercor, desde 1998.

## Notas
## Véxase tamén
### Ligazóns externas 
* Páxina web oficial de Opencor
He Pingping

**He Pingping**, nado o 13 de xullo de 1988 e finado en Roma o 13 de marzo de 2010, foi un home chinés que foi oficialmente nomeado polo *Libro Guinness dos Récords* como o home máis baixo do mundo capaz de andar. Aos vinte anos medía 73 centímetros de altura. Foi o terceiro fillo dunha familia en Huade, Wulanchabu, na Rexión Autónoma da Mongolia Interior, no norte da China.

## Notas
Liga Española de Hóckey Herba

A **División de Honra de Hóckey Herba** é a máxima competición de hóckey herba do Estado español. Iniciouse na tempada 1957-58.

## Palmarés 
* **21 títulos**: Atlètic Terrassa HC 20px
* **14títulos**: Club Egara 20px
* **14 títulos**: RC Polo 20px
* **1 título**: CD Terrassa 20px, Gaviria San Sebastián 20px e Club de Campo 20px

## Historial 
## Véxase tamén 
### Outros artigos 
* Liga Española de Hóckey Herba Feminina
* Copa do Rei de Hóckey Herba
* Copa da Raíña de Hóckey Herba

### Ligazóns externas 
* Federación Española de Hockey
RNA

As siglas **RNA** poden referirse a:

*o ácido ribonucleico (RNA nas súas siglas en inglés), un polímero de nucleótidos que xoga un papel vital nos organismos vivos;
*a República de Nova África, unha comunidade nacionalista negra e un grupo de presión política;
*a Royal Nepal Airlines.
*a rede neuronal artificial;
*a Ràdio Nacional d'Andorra, a emisora pública de radio en Andorra.
Picanzo vermello

miniatura|*Lanius collurio*. 

O **picanzo vermello** (*Lanius collurio*) é un membro da familia dos picanzos.

Este paxaro cría na maior parte de Europa e Asia occidental e pasa os invernos na África tropical. O seu número está a minguar, estando probablemente extinguido en Gran Bretaña, aínda que é frecuente velos durante a migración. É unha especie protexida en Gran Bretaña.

Mide 16–18&nbsp;cm de lonxitude; come grandes insectos, pequenos paxaros, ratos de campo e lagartas. 
Coma outros picanzos caza dende lugares elevados, e empala os cadáveres sobre arames ou espiñas para usalos como despensa.

A cor xeral das partes superiores do macho é avermellada. Ten a cabeza gris azulada e o típico anteface negro dos picanzos a través do ollo. As partes baixas son de cor rosa pálido, e a cola ten un modelo branco e negro semellante ao do pedreiro.

Na femia e paxaros novos a parte superior é marrón e ristada. A parte inferior é de cor ante e ristada.

## Véxase tamén
Copa Xunta de Rugby 2007

A **Copa Xunta de Rugby 2007** foi a 19ª edición da Copa Xunta de Rugby. A competición disputouse entre o 4 de febreiro de 2007 (día da primeira xornada da Primeira Fase) e o 2 de xuño do mesmo ano (día no que se celebrou a final). Esta edición contou coa participación de 12 equipos galegos das distintas categorías.

## Equipos participantes
* (1) C.R.A.T. "A", A Coruña
* (2) C.R.A.T. "B", A Coruña
* (2) C.R. Fendetestas, As Pontes
* (2) Ingleses R.C., Vilagarcía de Arousa
* (1) C.R. Lalín, Lalín
* (1) Mareantes R.C., Pontevedra
* (1) Muralla R.C. "A", Lugo
* (2) Muralla R.C. "B", Lugo
* (1) ARV Ourense, Ourense
* (1) Vigo R.C. "A", Vigo
* (2) Vigo R.C. "B", Vigo
* (2) C.D. Zalaeta, A Coruña

(1) Equipos clasificados directamente para os cuartos de final.

(2) Equipos que xogaron a fase de clasificación (Primeira Fase).

## Primeira Fase
Os equipos non clasificados directamente para os cuartos de final dividíronse en dous grupos e xogaron unha liguiña previa de clasificación, na que pasaron á seguinte rolda os primeiros de cada grupo.

### Grupo A
* Os Ingleses
* Muralla R.C. "B"
* C.D. Zalaeta

Clasificouse **Os Ingleses** ao gañar os seus dous partidos.

### Grupo B
* C.R.A.T. "B"
* C.R. Fendetestas
* Vigo R.C. "B"

Clasificouse **Vigo R.C. "B"** ao gañar so seus dous partidos.

## Fase Final
O cruzamento de cuartos fíxose por sorteo entre os equipos diréctamente clasificados e os dous equipos da Primeira Fase clasificados.
Masahiko Kimura

, nado en Kumamoto o 10 de setembro de 1917 e finado o 18 de abril de 1993, foi un judoka xaponés.

## Traxectoria 
Profesional dende os 20 anos, obtivo o grao de 7º dan en judo aos 29 anos. Foi campión do aberto xaponés de judo e mantivo o título durante 13 anos, sufrindo só unha derrota durante todo ese período.
Copa Xunta de Rugby 2004

A **Copa Xunta de Rugby 2004** foi a 16ª edición da Copa Xunta de Rugby, que se disputou entre o 22 de novembro de 2003 (data do partido da Primeira Fase Previa) e o 29 de maio (día da final). Nesta edición enfrontáronse un total de 15 equipos de toda Galiza independentemente da liga na que competiran. O campión desta edición foi o Vigo R.C. "A", ao gañar na final ao C.R.A.T. "A" por 21 a 12.
## Equipos
* (3) C.R.A.T. "A", A Coruña
* (2) C.R.A.T. "B", A Coruña
* (1) Euita R.C., Lugo
* (1) ADX Ferro, Santiago de Compostela
* (1) Ingleses R.C., Vilagarcía de Arousa
* (3) C.R. Lalín "A", Lalín
* (2) C.R. Lalín "B", Lalín
* (2) Landrus R.C., Sarria
* (1) Mareantes Rugby Clube Pontevedra, Pontevedra
* (2) C.R. Ourense, Ourense
* (2) Sta. Compaña, Ourense
* (3) Vigo R.C. "A", Vigo
* (2) Vigo R.C. "B", Vigo
* (3) C.D. Zalaeta "A", A Coruña
* (1) C.D. Zalaeta "B", A Coruña

(1) Equipos que tiveron que disputar algunha das fases previas. (2) Equipos clasificados directamente para a primeira fase. (3) Equipos clasificados directamente para os cuartos de final.

## Sistema de competición
Esta edición constou de dúas fases previas, unha primeira fase, cuartos de final, semifinais e final. Tódalas eliminatorias disputáronse a partido único. A primeira fase previa (A) consistiu nun partido que enfrontou o Zalaeta "B" e Euita R.C.; o gañador deste encontro pasou á segunda previa (B), na que se enfontou ao ADX Ferro; o gañador deste partido pasou á Primeira Fase (D), enfrontándose ao Lalín "B". O gañador do outro partido da segunda previa (C) enfrontouse na Primeira Fase (E) ao Sta. Compaña. Os cuartos de final quedarían dispostos do seguinte xeito:

## Resultados
### 1ª Fase Previa
### 2ª Fase Previa
### 1ª Fase
### Fase Final
Oakland (homónimos)

O topónimo inglés **Oakland** ("terra de carballos") pode referirse a:

* a cidade estadounidense de **Oakland** (California);
* a vila canadense de Oakland, en Brant (Ontario);
* a vila canadense de Oakland Township, en Brant (Ontario);
* a vila canadense de Oakland, en Essex County (Ontario);
* a vila canadense de Oakland (Manitoba);
* a vila canadense de Oakland (Nova Escocia);
* a cidade estadounidense de Oakland (Alabama)
* a cidade estadounidense de Oakland (Florida)
* a cidade estadounidense de Oakland (Illinois)
* a cidade estadounidense de Oakland (Iowa)
* a cidade estadounidense de Oakland (Kentucky)
* a cidade estadounidense de Oakland (Maine)
* a cidade estadounidense de Oakland (Maryland)
* a cidade estadounidense de Oakland (Massachusetts)
* a cidade estadounidense de Oakland (Míchigan)
* a cidade estadounidense de Oakland (Missouri)
* a cidade estadounidense de Oakland (Nebraska)
* a cidade estadounidense de Oakland (Nova Jersey)
* a cidade estadounidense de Oakland (Oklahoma)
* a cidade estadounidense de Oakland (Oregón)
* a cidade estadounidense de Oakland (Rhode Island)
* a cidade estadounidense de Oakland (Tennessee)
Minas de sal de Wieliczka

As **minas de sal de Wieliczka**, na cidade polaca de Wieliczka, pertencente á área metropolitana de Cracovia, foron explotadas sen interrupción desde o século XIII, e aínda hoxe en día seguen a producir sal de mesa. Alcanzan unha profundidade de 327 metros e a súa lonxitude supera os trescentos quilómetros. Reciben o sobrenome de "a catedral subterránea do sal de Polonia".

## Descrición 
Trátase dunha das minas de sal activas máis antigas do mundo, sendo a máis antiga a que está en Bochnia, tamén en Polonia, a vinte quilómetros de Wieliczka.

Estas minas inclúen un percorrido turístico de 3,5 quilómetros que contén estatuas de personaxes míticos e históricos, esculpidos na rocha de sal polos mineiros. Incluso os cristais dos candelabros están feitos de sal. Tamén hai cámaras e capelas escavadas no sal, un lago subterráneo e exposicións que ilustran a historia da minería do sal. Recibe uns 800.000 visitantes ao ano.

Ao longo dos séculos célebres personaxes visitaron as minas, entre os que cabe citar a Nicolás Copérnico, Johann Wolfgang von Goethe, Alexander von Humboldt, Dimitri Mendeleyev, Ignacy Jan Paderewski, Robert Baden-Powell, Karol Wojtyła, Bill Clinton, así como moitas testas coroadas.

Durante a segunda guerra mundial os alemáns usaron as minas como almacén de guerra.

As galerías labirínticas das minas inspiraron ao escritor polaco Bolesław Prus varias escenas da súa novela histórica *Faraón* (1895).

En 1978 as minas de sal de Wieliczka foron declaradas Patrimonio da Humanidade pola Unesco.
miniatura|Halita das minas de sal de Wieliczka

## Covas irmás 
* border|20px|Italia Covas de Frasassi  (Genga - As Marcas, Italia)

## Notas 
## Véxase tamén 
### Bibliografía 
* Jerzy Grzesiowski, *Wieliczka: kopalnia, muzeum, zamek* (Wieliczka: as minas, o museo, o castelo), 2ª ed., corrixida e aumentada, Varsovia, Sport i Turystyka, 1987, ISBN 83-217-2637-2.
* Christopher Kasparek, "Prus' *Pharaoh* and the Wieliczka Salt Mine," *The Polish Review*, 1997, no. 3, pp.&nbsp;349–55

### Ligazóns externas 
* Sitio oficial do monumento 
* Museo de Wielickza
* Wieliczka salt mine (UNESCO)
* https://muzeum.wieliczka.pl/en
Covas de Frasassi

As **covas de Frasassi**, en italiano *Grotte di Frasassi*, son unha rede de cavernas karsticas italianas que se atopan no interior do Parque Natural rexional da Gola della Rossa e de Frasassi, no concello de Genga, provincia de Ancona (rexión das Marcas), descubertas en 1948.

## Descrición 
As covas foron descubertas o 28 de xuño de 1948 cando algúns compoñentes do grupo espeleolóxico de Ancona descubriron a entrada da primeira gruta, chamada «grotta del Fiume». Foron descubríndose outras cavidades da mesma rede até que, o 25 de setembro de 1971, o grupo espeleolóxico CAI de Ancona descubriu a «Grotta Grande del Vento»; o equipamento non lles permitiu descender até a base da cavidade, e calcularon a altura lanzando unha pedra e medindo o tempo de caída, co que calcularon 100 metros. Posteriormente dotáronse do equipamento adecuado e exploraron o inmenso espazo que chamouse «Abisso Ancona» (abismo Ancona) en honra á cidade dos descubridores. A noticia do achado difundiuse a través dos xornais e é a partir de entón cando comezou a fama entre o gran público das covas de Frasassi.

O «Abisso Ancona» ten unha extensión de 180x120m e de 200m de altura e é tan grande (máis de dous millóns de m3) que no seu interior podería contenerse a Catedral de Milán.

Os descubrimentos sucedéronse ao longo dos anos e foron explorados outros ambientes máis ou menos accesibles. Até o momento o complexo de cavernas de Frasassi consta dunha lonxitud de máis de 13 quilómetros.

O 1 de setembro de 1974 parte das grutas abríronse ao público e son unha das maiores atraccións turísticas da rexión, estimándose en máis de 10 millóns de visitantes.

## Covas irmás 
Frasassi está asociada con distintas "covas irmás"  ao longo do mundo:
* border|20px|Francia Grand Roc (Les Eyzies — Aquitania, Francia)
* border|20px|Polonia Minas de sal de Wieliczka (Wieliczka — Pequena Polonia, Polonia)
* border|20px|Estados Unidos Kartchner Caverns State Park (Benson — Arizona, Estados Unidos)

## Notas 
## Véxase tamén 
### Ligazóns externas 
* As Grutas de Frasassi 
* Las cuevas - Páxina web oficial 
* Relato de como foi descuberta a «Grotta Grande del Vento» de Frasassi
Coliseum, Xetafe

O **Coliseum** é un estadio de fútbol de titularidade municipal da cidade de Xetafe, na Comunidade de Madrid, situado no barrio de Xetafe Norte. Nel xoga os seus partidos como local o Getafe Club de Fútbol. Chamouse oficialmente ata o 4 de outubro de 2023 **Coliseum Alfonso Pérez**.

## Denominación 
Ata o 4 de outubro de 2023 levou o nome do xogador de fútbol Alfonso Pérez. Paradoxalmente Alfonso nunca chegou a militar no Getafe Club de Fútbol, nin chegou sequera a enfrontarse a este equipo, nin xogou nunca no *seu estadio*; pero é natural da cidade de Xetafe, sendo probablemente o xogador de fútbol máis famoso desta localidade. Ademais en 1998, cando se construíu o estadio, atopábase no punto álxido da súa carreira.

## Historia 
O estadio foi construído en 1998 e, tras varias ampliacións, ten unha capacidade de 18&nbsp;000 persoas, cunha asistencia media aproximada de 10.000 persoas. As bancadas norte e leste aséntanse sobre uns pequenos outeiros naturais. Nas bancadas oeste instalouse un teito que cobre case a totalidade das mesmas co fin de evitar as inclemencias do tempo. No estadio disputáronse varios partidos amigables entre seleccións nacionais de fútbol.

O anterior campo do Xetafe chamábase Estadio de Las Margaritas e estaba situado preto de onde hoxe se sitúa a Residencia Universitaria Fernando de los Ríos, na Avenida de las Ciudades. Foi derrubado en 1996 e ata que se inaugurou o Coliseum o club xogou no chamado estadio de Juan de la Cierva, dentro do Polideportivo do mesmo nome, na Avenida de Juan de Borbón.

## Véxase tamén
### Ligazóns externas
* Instalacións do Getafe CF
Nuevo Estadio Municipal José Zorrilla

O **Estadio Municipal José Zorrilla**, está situado na cidade de Valladolid, capital da provincia de Valladolid, na comunidade autónoma española de Castela e León. 
Serve de sede habitual ao Real Valladolid.

A dirección do estadio é Avenida do Mundial 82, s/n; 47014 Valladolid.

O Novo Estadio José Zorrilla, construíuse con motivo de ser unha das sedes do Copa do Mundo de Fútbol de 1982.

## Historia 
Sucesor do Antiguo Estadio José Zorrilla, situado no centro da capital do Pisuerga, cunha capacidade para albergar a pouco máis de 15.000 espectadores. Foi sede do Real Valladolid desde 1942 ata 1982.

O estadio construíuse en terreos do *Pago de La Barquilla*, propiedade da Deputación Provincial de Valladolid, quen os cedeu ao Concello de Valladolid, que afrontou o orzamento das obras con subvencións oficiais do Consello Superior de Deportes e da RFEF.

Edificouse na marxe dereita do río Pisuerga xunto á Avenida do Mosteiro do Prado, na zona oeste da capital, para potenciar esa área da cidade, xunto ao Barrio de Parquesol e un centro comercial. Ocupa en total unha extensión de 25 hectáreas, das que 5 son parte do recinto deportivo e o resto para accesos e aparcadoiros.

Os asentos ou butacas do estadio son violetas e brancas, como as cores do Real Valladolid, e nas zonas de Preferencia pódese ler a palabra *Valladolid*, nome co que se identifica á cidade e por extensión a este equipo.

O estadio dispón de moi boa visibilidade do terreo de xogo desde practicamente todas as localidades, xa que foi construído para este fin. Ademais, caracterízase por ter un dos fondos (Fondo Sur) a menor altura que o resto, como tamén estívoo o Fondo Norte ata 1986, ano en que se pechou completamente.

No verán de 2009 o terreo de xogo foi cambiado por novo céspede, devandito terreo de xogo estaba bastante defectuoso tras moitos concertos pero tras os tres de 2009, Valladolid Latino, Depeche Mode e Bruce Springsteen estaba totalmente impracticable polo que se renovou o céspede.

## Ligazóns externas 
* O estadio no sitio web do Valladolid
Estadio José Rico Pérez

O **estadio José Rico Pérez** é un estadio de fútbol, propiedade do Hércules Club de Fútbol. Foi inaugurado o 3 de agosto de 1974, e o seu nome débese ao expresidente herculano José Rico Pérez. Posúe unha capacidade de aproximadamente 30.000 espectadores, e está situado na rúa Foguerer José Romeu Zarandieta, no barrio Polígono San Blas, na cidade de Alacant, España.

O seu propietario foi o Hércules CF desde a súa inauguración, ata que en 1994 pasou a mans do concello de Alacant. En maio de 2007, tras 13 anos de propiedade municipal, o Hércules recomprou o seu estadio.

O estadio inaugurouse o 3 de agosto de 1974, cun partido amigable entre o Hércules e o FC Barcelona, que acabou cun 0-4.

O Rico Pérez viviu dúas fases moi claras: na primeira (1974-1986) viviuse a idade de ouro do Hércules, eses oito anos consecutivos en 1ª División, o Mundial do 1982 coa presenza da selección arxentina, campioa da edición anterior, e sede do 3º e 4º posto entre Francia e Polonia e, tras o descenso a 2ª, o ascenso a 1ª en 1984 ante o Castelló (2-0).

En 2001 o Alicante Club de Fútbol ascendeu a Segunda B tras máis de 40 anos. O club solicitou unha axuda ó concello de Alacant para renovar o seu estadio. En caso de non conseguir o diñeiro, solicitou como alternativa o uso compartido do Rico Pérez. O alcalde optou pola segunda opción. Desde entón o estadio é compartido. Pero o 11 de maio de 2007 o estadio volveu a mans do Hércules. Ademais subscribiuse unha cláusula no contrato de recompra por parte do Hércules que especificaba como data máxima para o seu uso por parte do Alicante o ano 2012. O 3 de agosto de 2010, o Alicante CF anunciou a súa saída do Rico Perez e o seu retorno ao Camp Municipal Villafranqueza para a tempada 2010/11.

## Notas
Selo de California

O **Gran Selo do Estado de California** é o selo oficial do Estado de California, Estados Unidos.

Foi adoptado no transcurso da *Convención Constitucional de California* de 1849 e modificado en 1937. O selo representa a Atenea (Minerva na mitoloxía romana), deusa grega e romana da sabedoría, un oso pardo (animal oficial do estado) e varios acios de uvas representando a produción de viño do estado. Igualmente atopamos un feixe de cereais, representando á agricultura, e un mineiro, que representa a Febre do ouro de California; os barcos representan o poder económico do Estado. Igualmente, pódese identificar tras todo isto a baía de San Francisco ou o río Sacramento. Sobre todo iso, a palabra "Eureka", lema do estado, que en grego quere dicir *Acheino*.

## Véxase tamén 
### Ligazóns externas 
* Imaxes do selo orixinal de 1849 e do revisado de 1937.
* California State Capitol Museum: Great Seal of California
Falanxe

**Falanxe** pode referirse a:

## Anatomía
***Falanxe**, ósos que formam os dedos e dedas dos vertebrados.

## Militar 
***Falanxe**, formación militar retangular de infantaría moi utilizada na Antigüidade.

## Política
# En España:
#* Falange Auténtica
#* La Falange
#* Falange Española, organización paramilitar de orientación nacionalista fascista que destacou na década de 1930 facendo oposición á II República española.
#* Falange Española de las JONS (1934), refundación do anterior partido.
#* Falange Española Independiente
#* Falange Española Auténtica, partido da transición, desaparecido en 1994.
#* FET y de las JONS
#En Chile:
#* Falange Nacional, partido político antecesor do Partido Demócrata Cristián de Chile.
#En Bolivia
#* Falange Socialista Boliviana, partido político fundado en 1937.
#No Líbano
#***Falanxes Libanesas**, ou Kata'ib (en lingua árabe), un partido político do Líbano, fundado por Pierre Gemayel.
#No Brasil
#***Falanxe Vermella**, organización criminal brasileira

## Literatura
***Falanxe**, unha raza de alieníxenas da Marvel Comics.